ຫວຽດນາມ ເຂົ້າຮ່ວມກອງປະຊຸມ ຄັ້ງທີ 4 ຂອງກຸ່ມ Toronto
(ພາບ: tgvn.com.vn)
ຫວຽດນາມ ເຂົ້າຮ່ວມກອງປະຊຸມ ຄັ້ງທີ 4 ຂອງກຸ່ມ Toronto ເຊິ່ງຫາກໍ່ຈັດຕັ້ງຢູ່ຊະວິດ. ຜູ້ຊ່ວຍວຽກລັດຖະມົນຕີວ່າການກະຊວງການຕ່າງປະເທດຫວຽດນາມ ທ່ານ ຫງວຽນກ໋ວກຢູງ ຕາງໜ້າກະຊວງການຕ່າງປະເທດ ຫວຽດນາມ ເຂົ້າຮ່ວມກອງປະຊຸມ. ກອງປະຊຸມຖືວ່າ ໜ້າທີ່ຈຸດສຸມຂອງບັນດາກະຊວງການຕ່າງປະເທດໃນໄລຍະປະຈຸບັນ ບໍ່ພຽງແຕ່ແມ່ນການທູດດ້ານການເມືອງເທົ່ານັ້ນ, ຫາກຍັງແນ່ໃສຊຸກຍູ້ການພົວພັນຮ່ວມມືໃນທຸກຂົງເຂດອີກດ້ວຍ, ເຊັ່ນ: ຂົງເຂດເສດຖະກິດ, ການລົງທຶນ, ການຄ້າ, ວັດທະນາທຳ, ການສຶກສາ ແລະ ວິທະຍາສາດເຕັກນິດ… ຍ້ອນເຫດນັ້ນ, ການສ້າງການພົວພັນຄູ່ຮ່ວມມືພາກລັດ - ເອກະຊົນ ບໍ່ພຽງແຕ່ເຮັດໃຫ້ການນຳໃຊ້ແຫຼ່ງກຳລັງດ້ານການເງິນ ແລະ ມະນຸດຂອງກະຊວງການຕ່າງປະເທດໃຫ້ດີທີ່ສຸດ, ຂຸດຄົ້ນທ່າແຮງຂອງພາກສ່ວນເສດຖະກິດເອກະຊົນໃນແຕ່ລະຂົງເຂດລະອຽດຢ່າງມີປະສິດທິຜົນເທົ່ານັ້ນ, ຫາກຍັງປະກອບສ່ວນສ້າງຂໍ້ລິເລີ່ມປ່ຽນໃໝ່ການບໍລິຫານໃນການເຄື່ອນໄຫວຂອງບັນດາອົງການຕາງໜ້າອີກດ້ວຍ.
ກ່າວຄວາມເຫັນທີ່ກອງປະຊຸມ, ທ່ານ ຫງວຽນກວົກຢຸງ ໄດ້ແບ່ງປັນບັນດາບົດຮຽນຂອງຫວຽດນາມ ໃນການລະດົມ, ເສີມຂະຫຍາຍບົດບາດຂອງພາກສ່ວນເສດຖະກິດເອກະຊົນ ໃນການຜັນຂະຫຍາຍການເຄື່ອນໄຫວການທູດ, ການເມືອງ ແລະ ວັດທະນະທຳທັງຢູ່ພາຍໃນ ແລະ ຕ່າງປະເທດອີກດ້ວຍ.
(ແຫຼ່ງຄັດຈາກ VOV)